title: Atant
text: Un atant (pe menaj, pe tiegezh) zo ul lec'h war ar maez ma vez labouret douar ha savet loened.
  
  Hervez ar broioù e kemm ar pezh a vez gounezet en douar : ne vez ket gounezet orañjez, gwini na kafe e pep atant. 
  
  E Breizh gwechall e veze labouret an douar gant kezeg, gounezet ed en douaroù mat, segal pe ed-du en douaroù paour, legumaj war an aod, patatez e pevar c'horn ar vro, ha savet saout ha moc'h e pep atant. Ret e oa d'an atant magañ tud an atant da gentañ, ha gwerzhet e veze pezh a c'halled
  
  Abaoe ar bloavezhioù 1960 ez eus kemm bras. En atantoù zo e saver saout evit gwerzhañ o laezh dreist-holl, e re all evit gwerzhañ o c'hig. Pa vez moc'h e vez gounezet maiz evit o magañ, pa ne oa ket er vro a-raok an Eil Brezel-bed.
  
  Geriaoueg
  Kalz gerioù zo e brezhoneg da envel un atant.
  Atant e Bro-Leon
  Tiegezh e Leon ha Kerne
  Menaj e Treger, ha komz a reer eus menajerien
  Kêr, miridi, e Kerne-Uhel
  Koumanant, mereuri, feurm, tachenn, meteiri e Bro-Gwened
  
  Rannoù an atant 
  Evit al loened
  Aar marchosi, kraou ar moc'h ha hini ar saout, kouldri
  Evit ar binvioù
  karrdi, skiber
  
  Pennadoù kar
   Labour-douar
  
  Tisaverezh
  Lojeiz
  Tier
  Gounezerezh